《新秋感兴三首 其三》
明代·王崇简

渔阳秋色照桑乾，日暮沙飞雁度难。御苑金茎迷细草，上方银汉挂阑干。

西风欲诉明妃怨，千载空歌易水寒。怅望高天成太息，数声清角月中残。

作者简介：（1602—1675或1678）明末清初直隶宛平人，字敬哉。明崇祯十六年进士。入清，又于顺治三年成进士，授内翰林国史院庶吉士，官至礼部尚书。以谙练历朝典故，为时所重。卒谥文贞。有《青箱堂文集》。